b'\n_START_ARTICLE_\nTunsberg Medisinske Skole\n_START_PARAGRAPH_\nTunsberg Medisinske Skole (TMS) er en skole i T\xc3\xb8nsberg som tilbyr kurs og studier prim\xc3\xa6rt innen grunnmedisin, naturmedisin og ern\xc3\xa6ringsfag. Mye av undervisningen foreg\xc3\xa5r via nettskole, og i noen fag kombinert med vanlig klasseromsundervisning. Skolen har ogs\xc3\xa5 en avdeling i Asker._NEWLINE_Skolen het frem til desember 2011 Medisinfagskolen.\n_START_SECTION_\nHistorie\n_START_PARAGRAPH_\nTunsberg Medisinske Skole ble etablert i 1998 som den f\xc3\xb8rste nettskolen for terapeuter innen alternativ medisin. Grunnlegger var Truls Isaksen, som i dag er rektor ved skolen. Lege Roar Pedersen, som samtidig var med p\xc3\xa5 \xc3\xa5 starte opp Lommelegen, var fagansvarlig for undervisning i anatomi, fysiologi og sykdomsl\xc3\xa6re. Ern\xc3\xa6ringsfysiolog Gunnhild Wiik Mikkelsen var fagansvarlig for Kostholdsveilederstudiet.\n_START_SECTION_\nStudietilbud\n_START_PARAGRAPH_\nSkolen tilbyr i dag mer enn 10 forskjellig typer deltidsstudier.\n_START_SECTION_\nForkurs anatomi og fysiologi\n_START_PARAGRAPH_\nI forkurset l\xc3\xa6rer studentene grunnleggende anatomi og fysiologi.\n_START_SECTION_\nGrunnmedisin\n_START_PARAGRAPH_\nDette studiet best\xc3\xa5r av en rekke ulike fag, men hovedvekten ligger p\xc3\xa5 anatomi, fysiologi og patologi. I tillegg f\xc3\xa5r studentene en innf\xc3\xb8ring i medisinsk historie, mikrobiologi, biokjemi, farmakologi, psykiatri og samfunnsmedisin.\n_START_SECTION_\nNaturmedisinsk grunnutdanning\n_START_PARAGRAPH_\nForm\xc3\xa5let med utdanningen er \xc3\xa5 gi en innf\xc3\xb8ring i naturmedisinens bakgrunn, historie og tenkem\xc3\xa5te. Utdanningen er ikke knyttet opp mot noen spesiell fagretning, men ment \xc3\xa5 gi generell forst\xc3\xa5else for de grunnleggende prinsipper innen faget.\n_START_SECTION_\nKostholdsveileder\n_START_PARAGRAPH_\nH\xc3\xb8sten 2000 startet skolen en utdannelse i kosthold og ern\xc3\xa6ring som er spesiallaget for terapeuter. Gjennom studiet l\xc3\xa6rer studentene hvordan man skal veilede klienter, slik at de f\xc3\xa5r et optimalt kosthold. Studiet er i stor grad basert p\xc3\xa5 caseoppgaver.\n_START_SECTION_\nErn\xc3\xa6ringsterapi\n_START_PARAGRAPH_\nDenne utdannelsen bygger videre p\xc3\xa5 Kostholdsveileder, og er en to-\xc3\xa5rig deltidsutdannelse til ern\xc3\xa6ringsterapeut. Ern\xc3\xa6ringsterapi er et fag som omfatter analyse av kosthold og livsstil. Terapeutene gir r\xc3\xa5d om kosthold og livsstil.\n_START_SECTION_\nBiopati\n_START_PARAGRAPH_\nBiopati er en 4-\xc3\xa5rig naturmedisinsk deltidsutdanning. Undervisningen er en kombinasjon av helgesamlinger og nettundervisning (selvstudier), og foreg\xc3\xa5r ved avdeling for biologisk medisin i Asker._NEWLINE_Utdanningen er godkjent som fagskoletilbud av NOKUT - Nasjonalt organ for kvalitet i utdanningen. Den kvalifiserer til medlemskap i Norske Naturterapeuters Hovedorganisasjon (NNH) og registrering i Br\xc3\xb8nn\xc3\xb8ysund (Registeret for ut\xc3\xb8vere av alternativ behandling).\n_START_SECTION_\nSoneterapi etter Ersdalmetoden\n_START_PARAGRAPH_\nTo\xc3\xa5rig deltidsutdannelse i soneterapi. Fotsoneterapi er en naturmedisinsk behandlingsmetode basert p\xc3\xa5 bioholo-grafiske prinsipper etter ECIWO (Embryo Containing Information of the Whole Organism). Denne metoden er utviklet av dr. Charles Ersdal. Medisinfagskolen er den eneste norske skolen som underviser etter Ersdalsmetoden.\n_START_SECTION_\n\xc3\x98kologisk hudpleie\n_START_PARAGRAPH_\nI dette kurset l\xc3\xa6rer studentene om hva som menes med \xc3\xb8kologisk hudpleie. Andre temaer som blir tatt opp er blant annet dermatologi, ulike hudsykdommer, hudpleie, INCI-systemet.'